ས་ཁུལ་དང་རྫོང་ཚད་གཞིར་བཟུང་ནས་བུ་བཅོལ་ཁང་གི་སྤྱིའི་བཀོད་སྒྲིག་འཆར་འགོད་གཏན་འབེབས་བྱས་ཏེ་གཞུང་གཉེར་བུ་བཅོལ་ཁང་སྐོར་ཞིག་རིམ་པ་བཞིན་གསར་འཛུགས་དང་རྒྱ་བསྐྱེད་ལས་ཀ་བཀོད་སྒྲིག་བྱེད་དགོས།༢༠༡༥ལོའི་ལོ་མཇུག་བར་དུ།གྲོང་བརྡལ་ཁག་ཏུ་རྒྱལ་ཁབ་དང་ས་གནས་ཀྱི་འབྲེལ་ཡོད་གཏན་འབེབས་ལྟར་བུ་བཅོལ་ཁང་མེད་པ་ཁ་གསབ་གནང་རྒྱུ་ཡིན་ཞིང་།དེ་ལས་དམངས་གཉེར་བུ་བཅོལ་ཁང་གི་བཀོལ་སྤྱོད་ས་ཞིང་དང་།ཁྲལ་བསྡུ་ཇེ་ཉུང་དུ་གཏོང་བ་སོགས་ཀྱི་དམངས་ཕན་སྲིད་ཇུས་ལག་བསྟར་བྱས་ཁར།སྤྱི་ཚོགས་ཀྱི་སྟོབས་ཤུགས་ལ་བརྟེན་ནས་བུ་བཅོལ་ཁང་གཉེར་བར་བྱེད་ཐབས་ཅི་རིགས་འདོན་རྒྱུ་ཡིན།༢༠༡༥ལོའི་ལོ་མཇུག་བར་ལ་ས་གནས་སོ་སོས་ཀུན་ཕན་རང་བཞིན་གྱི་དམངས་གཉེར་བུ་བཅོལ་ཁང་གཉེར་པར་གཏན་འབེབས་དང་རོགས་སྐྱོར་བྱེད་ཐབས་འདོན་དགོས།